ddrg/super_eurlex huggingface dataset:
Απόφαση της Επιτροπής

της 14ης Μαρτίου 2003

για την τροποποίηση της απόφασης 2003/172/ΕΚ σχετικά με προστατευτικά μέτρα που αφορούν τη γρίππη των ορνίθων στις Κάτω Χώρες

[κοινοποιηθείσα υπό τον αριθμό Ε(2003) 835]

(Κείμενο που παρουσιάζει ενδιαφέρον για τον ΕΟΧ)

(2003/186/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο διακοινοτικό εμπόριο ορισμένων ζώντων ζώων και προϊόντων με στόχο την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 2002/33/ΕΚ του Ευρωπαϊκού Κοινοβουλίου και του Συμβουλίου(2), και ιδίως το άρθρο 10,

Εκτιμώντας τα ακόλουθα:

(1) Οι Κάτω Χώρες έχουν δηλώσει διάφορα κρούσματα γρίππης των ορνίθων.

(2) Οι ολλανδικές αρχές έλαβαν άμεσα μέτρα, τα οποία προβλέπονται από την οδηγία 92/40/ΕΟΚ του Συμβουλίου, για τη θέσπιση κοινοτικών μέτρων για τον έλεγχο της γρίπης των ορνίθων(3), όπως τροποποιήθηκε από την πράξη προσχώρησης της Αυστρίας, Φιλανδίας και Σουηδίας. Επιπροσθέτως, απαγορεύτηκαν όλες οι μετακινήσεις ζώντων πουλερικών και ωών επώασης στο έδαφος των Κάτω Χωρών, καθώς και η αποστολή τους σε άλλα κράτη μέλη και σε τρίτες χώρες.

(3) Για λόγους σαφήνειας και διαφάνειας, η Επιτροπή θέσπισε την ενδιάμεση απόφαση 2003/153/ΕΚ(4) σε συνεργασία με τις ολλανδικές αρχές, ενισχύοντας τα μέτρα που λήφθηκαν από τις Κάτω Χώρες.

(4) Με τις αποφάσεις της Επιτροπής 2003/156/ΕΚ(5) και 2003/172/ΕΚ(6) τα μέτρα παρατάθηκαν ενόψει της εξέλιξης της νόσου.

(5) Υπό το φως της εξέλιξης της νόσου, παρατείνονται τα προστατευτικά μέτρα που θεσπίζονται με την απόφαση 2003/172/ΕΚ.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 2 της απόφασης 2003/172/EΚ, η φράση "μεσάνυχτα της 14ης Μαρτίου 2003" αντικαθίσταται από τη φράση "μεσάνυχτα της 20ής Μαρτίου 2003".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 14 Μαρτίου 2003.

Για την Επιτροπή

David Byrne

Μέλος της Επιτροπής

(1) ΕΕ L 224 της 18.8.1990, σ. 29.

(2) ΕΕ L 315 της 19.11.2002, σ. 14.

(3) ΕΕ L 167 της 22.6.1992, σ. 1.

(4) ΕΕ L 59 της 4.3.2003, σ. 32.

(5) ΕΕ L 64 της 7.3.2003, σ. 36.

(6) ΕΕ L 69 της 13.3.2003, σ. 27.
Απόφαση του Συμβουλίου

της 10ης Δεκεμβρίου 2002

για το διορισμό τακτικού μέλους στην Επιτροπή των Περιφερειών

(2003/38/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,

την απόφαση του Συμβουλίου της 22ας Ιανουαρίου 2002(1), για το διορισμό των τακτικών και αναπληρωματικών μελών της Επιτροπής των Περιφερειών,

Εκτιμώντας ότι μετά την παραίτηση του κ. Kurt SCHELTER, η οποία κοινοποιήθηκε στο Συμβούλιο στις 26 Νοεμβρίου 2002, έμεινε κενή η αντίστοιχη θέση τακτικού μέλους της Επιτροπής των Περιφερειών,

Έχοντας υπόψη την πρόταση της γερμανικής κυβέρνησης,

ΑΠΟΦΑΣΙΖΕΙ:

Άρθρο μόνο

Η κα Barbara RICHTSTEIN διορίζεται τακτικό μέλος της Επιτροπής των Περιφερειών, σε αντικατάσταση του κ. Kurt SCHELTER, για το υπόλοιπο της θητείας του προκατόχου της, δηλαδή έως τις 25 Ιανουαρίου 2006.

Βρυξέλλες, 10 Δεκεμβρίου 2002.

Για το Συμβούλιο

Ο Πρόεδρος

P. S. Møller

(1) ΕΕ L 24 της 26.1.2002, σ. 38.
Απόφαση της Επιτροπής

της 24ης Ιανουαρίου 2003

για την τροποποίηση της απόφασης 95/340/ΕΚ για την καταχώριση των Ολλανδικών Αντιλλών στον προσωρινό κατάλογο τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα

[κοινοποιηθείσα υπό τον αριθμό Ε(2003) 323]

(Κείμενο που παρουσιάζει ενδιαφέρον για τον ΕΟΧ)

(2003/58/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/46/ΕΟΚ του Συμβουλίου, της 16ης Ιουνίου 1992, για τη θέσπιση των υγειονομικών κανόνων για την παραγωγή και την εμπορία νωπού γάλακτος, θερμικά επεξεργασμένου γάλακτος και προϊόντων με βάση το γάλα(1), όπως τροποποιήθηκε τελευταία από την οδηγία 96/23/ΕΚ(2), και ιδίως το άρθρο 23 παράγραφοι 2 και 3,

Εκτιμώντας τα ακόλουθα:

(1) Η απόφαση 95/340/ΕΚ της Επιτροπής(3), όπως τροποποιήθηκε τελευταία από την απόφαση 2001/743/ΕΚ(4), καταρτίζει προσωρινό κατάλογο τρίτων χωρών από τις οποίες τα κράτη μέλη επιτρέπουν τις εισαγωγές γάλακτος και προϊόντων με βάση το γάλα.

(2) Οι Ολλανδικές Αντίλλες ζήτησαν να τους επιτραπεί να εξάγουν γάλα και γαλακτοκομικά προϊόντα στην Κοινότητα.

(3) Οι πληροφορίες και οι εγγυήσεις οι οποίες έχουν παρασχεθεί αξιολογήθηκαν θετικά λαμβάνοντας υπόψη ότι το νωπό γάλα, το θερμικά επεξεργασμένο γάλα και τα γαλακτοκομικά προϊόντα που χρησιμοποιούνται από εγκεκριμένες εγκαταστάσεις στις Ολλανδικές Αντίλλες για την επεξεργασία τελικών γαλακτοκομικών προϊόντων θα προέρχονται μόνον από εγκαταστάσεις που βρίσκονται σε εγκεκριμένες τρίτες χώρες για την εισαγωγή γάλακτος και γαλακτοκομικών προϊόντων στην Κοινότητα ή στα κράτη μέλη και θα συνοδεύονται από πιστοποιητικό όπως προβλέπεται με την απόφαση 95/343/ΕΚ της Επιτροπής, της 27ης Ιουλίου 1995, σχετικά με τα υποδείγματα υγειονομικού πιστοποιητικού για εισαγωγές γάλακτος θερμικά επεξεργασμένου, προϊόντων με βάση το γάλα και νωπού γάλακτος που πρόκειται να γίνουν δεκτά σε κέντρο συλλογής ή τυποποίησης ή σε μονάδα επεξεργασίας ή μεταποίησης, που προέρχονται από τρίτες χώρες και προορίζονται για ανθρώπινη κατανάλωση(5), όπως τροποποιήθηκε τελευταία από την απόφαση 97/115/ΕΚ(6).

(4) Συνεπώς, η απόφαση 95/340/ΕΚ πρέπει να τροποποιηθεί αναλόγως.

(5) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Το παράρτημα της απόφασης 95/340/ΕΚ τροποποιείται σύμφωνα με το παράρτημα της παρούσας απόφασης.

Άρθρο 2

Η παρούσα απόφαση εφαρμόζεται από τις 31 Ιανουαρίου 2003.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 24 Ιανουαρίου 2003.

Για την Επιτροπή

David Byrne

Μέλος της Επιτροπής

(1) ΕΕ L 268 της 14.9.1992, σ. 1.

(2) ΕΕ L 125 της 23.5.1996, σ. 10.

(3) ΕΕ L 200 της 24.8.1995, σ. 38.

(4) ΕΕ L 278 της 23.10.2001, σ. 32.

(5) ΕΕ L 200 της 24.8.1995, σ. 52.

(6) ΕΕ L 42 της 13.2.1997, σ. 16.

ΠΑΡΑΡΤΗΜΑ

Το ακόλουθο κείμενο παρεμβάλλεται στο παράρτημα σύμφωνα με την αλφαβητική σειρά του κώδικα ISO:

">ΘΕΣΗ ΠΙΝΑΚΑ>"
Διορθωτικό στην απόφαση 2003/754/ΕΚ της Επιτροπής, της 26ης Ιουνίου 2002, με την οποία μια πράξη συγκέντρωσης κηρύσσεται συμβιβάσιμη με την κοινή αγορά και τη συμφωνία για τον ΕΟΧ [Υπόθεση COMP/M.2650 - Haniel/Cementbouw/JV (CVK)]

(Επίσημη Εφημερίδα της Ευρωπαϊκής Ένωσης L 282 της 30ής Οκτωβρίου 2003)

Στο εξώφυλλο και στη σελίδα 1, στον τίτλο:

αντί:

2003/754/ΕΚ,

διάβαζε:

2003/756/ΕΚ.
Διορθωτικό στην απόφαση 2003/542/ΕΚ της Επιτροπής, της 17ης Ιουλίου 2003, για τροποποίηση της απόφασης 2000/96/ΕΚ σχετικά με τη λειτουργία των δικτύων αποκλειστικής παρακολούθησης

(Επίσημη Εφημερίδα των Ευρωπαϊκών Κοινοτήτων L 185 της 24ης Ιουλίου 2003)

Σελίδα 57 σημείο 2.5.4:

αντί: "Ιογενείς αιμορραγικοί πυρετοί (*)",

διάβαζε: "Ιογενείς αιμορραγικοί πυρετοί".
Απόφαση της Επιτροπής

της 16ης Δεκεμβρίου 2002

για τη συνέχιση των κοινοτικών συγκριτικών εξετάσεων και δοκιμών στο πολλαπλασιαστικό υλικό και στο υλικό φύτευσης του είδους Prunus domestica δυνάμει της οδηγίας 92/34/ΕΟΚ του Συμβουλίου

(Κείμενο που παρουσιάζει ενδιαφέρον για τον ΕΟΧ)

(2002/983/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 92/34/ΕΟΚ του Συμβουλίου, της 28ης Απριλίου 1992, για την εμπορία του πολλαπλασιαστικού υλικού οπωροφόρων φυτών και οπωροφόρων δένδρων που προορίζονται για την παραγωγή φρούτων(1), όπως τροποποιήθηκε τελευταία από την απόφαση 2002/112/ΕΚ της Επιτροπής(2),

την απόφαση 2001/896/ΕΚ της Επιτροπής, της 12ης Δεκεμβρίου 2001, περί καθορισμού ρυθμίσεων για τις κοινοτικές συγκριτικές εξετάσεις και δοκιμές στο πολλαπλασιαστικό υλικό και στο υλικό φύτευσης οπωροφόρων φυτών βάσει της οδηγίας 92/34/ΕΟΚ του Συμβουλίου(3), και ιδίως το άρθρο 2,

Εκτιμώντας τα ακόλουθα:

(1) Η απόφαση 2001/896/ΕΚ καθορίζει τις ρυθμίσεις για τις συγκριτικές εξετάσεις και δοκιμές που πρέπει να διενεργηθούν δυνάμει της οδηγίας 92/34/ΕΟΚ όσον αφορά το είδος Prunus domestica από το 2002 έως το 2006.

(2) Οι εξετάσεις και οι δοκιμές που διενεργήθηκαν το 2002 πρέπει να συνεχισθούν το 2003,

ΑΠΟΦΑΣΙΖΕΙ:

Άρθρο μόνο

Οι κοινοτικές συγκριτικές εξετάσεις και δοκιμές οι οποίες άρχισαν το 2002 στο πολλαπλασιαστικό υλικό και στο υλικό φύτευσης του είδους Prunus domestica θα συνεχισθούν το 2003 σύμφωνα με την απόφαση 2001/896/ΕΚ.

Βρυξέλλες, 16 Δεκεμβρίου 2002.

Για την Επιτροπή

David Byrne

Μέλος της Επιτροπής

(1) ΕΕ L 157 της 10.6.1992, σ. 10.

(2) ΕΕ L 41 της 13.2.2002, σ. 44.

(3) ΕΕ L 331 της 15.12.2001, σ. 95.
Απόφαση της Επιτροπής

της 29ης Οκτωβρίου 2002

σχετικά με τη θέση της Ευρωπαϊκής Κοινότητας όσον αφορά την προσαρμογή στην τεχνική πρόοδο των κανονισμών αριθ. 3, 7, 14, 16, 23, 34, 37, 38, 43, 48, 50, 67, 75, 77, 87, 91, 105 και 113 της Οικονομικής Επιτροπής για την Ευρώπη των Ηνωμένων Εθνών

(2002/853/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 97/836/ΕΚ του Συμβουλίου, της 27ης Νοεμβρίου 1997, ενόψει της προσχωρήσεως της Ευρωπαϊκής Κοινότητας στη συμφωνία της Οικονομικής Επιτροπής για την Ευρώπη των Ηνωμένων Εθνών σχετικά με την υιοθέτηση ομοιόμορφων τεχνικών προδιαγραφών για τροχοφόρα οχήματα, εξοπλισμό και εξαρτήματα τα οποία δύνανται να τοποθετηθούν ή/και να χρησιμοποιηθούν σε τροχοφόρα οχήματα και τις συνθήκες για την αμοιβαία αναγνώριση των εγκρίσεων που χορηγούνται με βάση τις προδιαγραφές αυτές(1), και ιδίως το άρθρο 4 παράγραφος 2 πρώτη περίπτωση,

Εκτιμώντας τα ακόλουθα:

(1) Όταν μια πρόταση για την προσαρμογή στην τεχνική πρόοδο κανονισμού της Οικονομικής Επιτροπής για την Ευρώπη των Ηνωμένων Εθνών, η οποία επισυνάπτεται ως παράρτημα στην αναθεωρημένη συμφωνία του 1958, -κανονισμού ο οποίος δεσμεύει την Κοινότητα δυνάμει των διατάξεων του παραρτήματος II της απόφασης 97/836/ΕΟΚ- υποβάλλεται σε ψηφοφορία στη διοικητική επιτροπή που έχει συγκροτηθεί δυνάμει των διατάξεων του άρθρου 1 παράγραφος 2 της εν λόγω συμφωνίας, η ψήφος της Κοινότητας καθορίζεται σύμφωνα με τη διαδικασία η οποία ισχύει για τις τεχνικές προδιαγραφές στις οδηγίες που αφορούν την έγκριση τύπου των μηχανοκινήτων οχημάτων.

(2) Λαμβάνοντας υπόψη την εμπειρία που έχει αποκτηθεί και την τεχνολογική εξέλιξη, είναι σκόπιμο να προσαρμοσθούν οι απαιτήσεις σχετικά με ορισμένα στοιχεία ή χαρακτηριστικά που καλύπτονται από τους κανονισμούς 3, 7, 14, 16, 23, 34, 37, 38, 43, 48, 50, 67, 75, 77, 87, 91, 105 και 113 της ΟΕΕ/ΗΕ.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη την οποία εξέδωσε η επιτροπή για την προσαρμογή στην τεχνική πρόοδο που έχει συγκροτηθεί δυνάμει της οδηγίας 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση των μηχανοκινήτων οχημάτων και των ρυμουλκουμένων τους(2), όπως τροποποιήθηκε τελευταία από την οδηγία 2001/116/ΕΚ του Ευρωπαϊκού Κοινοβουλίου και του Συμβουλίου(3),

ΑΠΟΦΑΣΙΖΕΙ:

Άρθρο μόνο

Η Ευρωπαϊκή Κοινότητα ψηφίζει υπέρ των εγγράφων που περιλαμβάνονται στο παράρτημα, κατά την ψηφοφορία της συνεδρίασης της διοικητικής επιτροπής η οποία θα πραγματοποιηθεί στις 12 Νοεμβρίου 2002 με την ευκαιρία της 128ης συνεδρίασης του "Παγκόσμιου φόρουμ για την εναρμόνιση των κανονισμών σχετικά με τα οχήματα" της Οικονομικής Επιτροπής για την Ευρώπη των Ηνωμένων Εθνών ή, κατά περίπτωση, όταν κατατεθούν προς ψήφιση σε επόμενη συνεδρίαση.

Βρυξέλλες, 29 Οκτωβρίου 2002.

Για την Επιτροπή

Erkki Liikanen

Μέλος της Επιτροπής

(1) ΕΕ L 346 της 17.12.1997, σ. 78.

(2) ΕΕ L 42 της 23.2.1970, σ. 1.

(3) ΕΕ L 18 της 21.1.2002, σ. 1.

ΠΑΡΑΡΤΗΜΑ

>ΘΕΣΗ ΠΙΝΑΚΑ>
Απόφαση της Επιτροπής

της 13ης Νοεμβρίου 2002

για την παράταση της απόφασης όσον αφορά την αίτηση της Ρωσικής Ομοσπονδίας για τη χορήγηση του ειδικού καθεστώτος ενθάρρυνσης για την προστασία των δικαιωμάτων των εργαζομένων

(2002/902/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2501/2001 του Συμβουλίου, της 10ης Δεκεμβρίου 2001, για την εφαρμογή πολυετούς συστήματος γενικευμένων δασμολογικών προτιμήσεων για την περίοδο από την 1η Ιανουαρίου 2002 έως τις 31 Δεκεμβρίου 2004(1), και ιδίως το άρθρο 16 παράγραφος 4,

Εκτιμώντας τα ακόλουθα:

(1) Τον Ιούνιο του 1999, η Ρωσική Ομοσπονδία υπέβαλε αίτηση για τη χορήγηση του ειδικού καθεστώτος ενθάρρυνσης για την προστασία των δικαιωμάτων των εργαζομένων.

(2) Το άρθρο 16 παράγραφος 4 του κανονισμού (ΕΚ) αριθ. 2501/2001 ορίζει ότι εάν η αιτούσα χώρα χρειάζεται παράταση προκειμένου να συγκεντρώσει τις κατ' άρθρο 14 παράγραφος 2 προϋποθέσεις, μπορεί να ζητήσει από την Επιτροπή να αναβάλει ανάλογα τη λήψη της κατ' άρθρο 18 παράγραφος 1 απόφασης, όσον αφορά την ενδεχόμενη χορήγηση του εν λόγω καθεστώτος. Το άρθρο 16 παράγραφος 5 ορίζει ότι η εξέταση της αίτησης ολοκληρώνεται εντός ενός έτους από την ημερομηνία δημοσίευσης της ανακοίνωσης που αναφέρεται στην παράγραφο 1. Η Επιτροπή μπορεί να παρατείνει αυτή την περίοδο, αφού ενημερώσει προηγουμένως την επιτροπή.

(3) Η Ρωσική Ομοσπονδία υπέβαλε αίτηση για την αναβολή της εν λόγω απόφασης.

(4) Παρατείνεται η περίοδος εξέτασης της αίτησης.

(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής γενικευμένων προτιμήσεων,

ΑΠΟΦΑΣΙΖΕΙ:

Άρθρο μόνο

Αναβάλλεται η λήψη της απόφασης που αναφέρεται στο άρθρο 18 παράγραφος 1 του κανονισμού (ΕΚ) αριθ. 2501/2001, όσον αφορά την αίτηση της Ρωσικής Ομοσπονδίας για τη χορήγηση του ειδικού καθεστώτος ενθάρρυνσης για την προστασία των δικαιωμάτων των εργαζομένων, έως ότου είναι διαθέσιμα τα αποτελέσματα συμπληρωματικής αξιολόγησης της αίτησης αυτής. Η εξέταση της αίτησης θα ολοκληρωθεί έως τον Ιούλιο του 2003.

Βρυξέλλες, 13 Νοεμβρίου 2002.

Για την Επιτροπή

Pascal Lamy

Μέλος της Επιτροπής

(1) ΕΕ L 346 της 31.12.2001, σ. 1.
Απόφαση της Επιτροπής

της 14ης Μαρτίου 2002

για την αναγνώριση πέντε εγκαταστάσεων διεξαγωγής δοκιμών του Ισραήλ που διαπιστώθηκε ότι συμμορφώνονται προς τις αρχές της ορθής εργαστηριακής πρακτικής (ΟΕΠ) στους αντίστοιχους τομείς ειδίκευσης

(2002/228/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 1999/662/EΚ του Συμβουλίου, της 19ης Ιουλίου 1999, σχετικά με τη σύναψη συμφωνίας μεταξύ της Ευρωπαϊκής Κοινότητας και του κράτους του Ισραήλ για την αμοιβαία αναγνώριση των αρχών της ορθής εργαστηριακής πρακτικής (ΟΕΠ) του ΟΟΣΑ και των προγραμμάτων παρακολούθησης της τήρησης των εν λόγω αρχών(1), και ιδίως το άρθρο 3 παράγραφος 1,

Μετά από διαβουλεύσεις με την ειδική επιτροπή που διόρισε το Συμβούλιο,

Εκτιμώντας τα ακόλουθα:

(1) Μετά τους ελέγχους που διεξήγαγαν εξουσιοδοτημένοι επιθεωρητές της ΕΚ στο διάστημα μεταξύ 28ης Μαρτίου 1996 και 1ης Ιανουαρίου 2000, σύμφωνα με το άρθρο 12 της συμφωνίας μεταξύ της Ευρωπαϊκής Κοινότητας και του κράτους του Ισραήλ για την αμοιβαία αναγνώριση των αρχών της ορθής εργαστηριακής πρακτικής (ΟΕΠ) του ΟΟΣΑ και των προγραμμάτων παρακολούθησης της τήρησης των εν λόγω αρχών, διαπιστώθηκε ότι πέντε εγκαταστάσεις διεξαγωγής δοκιμών του Ισραήλ συμμορφώνονται προς τις αρχές της ορθής εργαστηριακής πρακτικής (ΟΕΠ) στους αντίστοιχους τομείς ειδίκευσης.

(2) Σύμφωνα με το άρθρο 12 της συμφωνίας, οι προαναφερθείσες πέντε εγκαταστάσεις διεξαγωγής δοκιμών πρέπει να αναγνωριστούν από την Κοινότητα,

ΑΠΟΦΑΣΙΖΕΙ:

Άρθρο μόνο

Η Κοινότητα αναγνωρίζει ότι οι πέντε εγκαταστάσεις διεξαγωγής δοκιμών του Ισραήλ που αναφέρονται στο παράρτημα συμμορφώνονται προς τις αρχές της ορθής εργαστηριακής πρακτικής (ΟΕΠ) στους αντίστοιχους τομείς ειδίκευσης.

Βρυξέλλες, 14 Μαρτίου 2002.

Για την Επιτροπή

Pascal Lamy

Μέλος της Επιτροπής

(1) ΕΕ L 263 της 9.10.1999, σ. 6.

ΠΑΡΑΡΤΗΜΑ

Εγκαταστάσεις διεξαγωγής δοκιμών του Ισραήλ που διαπιστώθηκε ότι συμμορφώνονται προς τις αρχές της ορθής εργαστηριακής πρακτικής και τομέας ειδικευσής τους

Agan Chemical Manufacturers Ltd Analytical Laboratory 77102 Ashdod, Israel Τομέας ειδίκευσης: φυσικοχημικές δοκιμές

Aminolab Ltd Analytical Laboratory Services Weizmann Science Park 76326 Rehovot, Israel Τομέας ειδίκευσης: αναλυτική και κλινική χημεία

Analyst Research Laboratories Hamanov Street 3, 76111 Rehovot, Israel Τομέας ειδίκευσης: φυσικοχημικές δοκιμές και αναλυτική και κλινική χημεία

Harlan Biotech Israel Ltd Kiryat Weizmann, Building

13B 76326 Rehovot, Israel Τομέας ειδίκευσης: μελέτες τοξικότητας

Makteshim Chemical Works Ltd Physicochemical Research 84100 Beer Sheva, Israel Τομέας ειδίκευσης: φυσικοχημικές δοκιμές
Απόφαση του Συμβουλίου

της 10ης Δεκεμβρίου 2002

που τροποποιεί την απόφαση 2001/368/ΕΚ, Ευρατόμ σχετικά με την προσαρμογή των αποζημιώσεων που χορηγούνται στα τακτικά μέλη της Οικονομικής και Κοινωνικής Επιτροπής καθώς και στους αναπληρωτές τους

(2002/985/ΕΚ, Ευρατόμ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 258 πέμπτο εδάφιο,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 166 τέταρτο εδάφιο,

το αίτημα της Οικονομικής και Κοινωνικής Επιτροπής της 8ης Ιουλίου 2002,

Εκτιμώντας τα ακόλουθα:

(1) Η Οικονομική και Κοινωνική Επιτροπή υπέβαλε, στις 8 Ιουλίου 2002, μνημόνιο σχετικά με την εφαρμογή της απόφασης 2001/368/ΕΚ, Ευρατόμ του Συμβουλίου, της 7ης Μαΐου 2001, σχετικά με την προσαρμογή των αποζημιώσεων που χορηγούνται στα τακτικά μέλη της Οικονομικής και Κοινωνικής Επιτροπής, καθώς και στους αναπληρωτές τους(1), με το οποίο ζητεί να διατηρηθεί το ισχύον σύστημα.

(2) Το Συμβούλιο, μολονότι αναγνωρίζει ότι οι επιστροφές που αντιστοιχούν στις ημερήσιες αποζημιώσεις θα μπορούσαν να έχουν ως βάση τις πραγματικές δαπάνες και όχι τους κατ' αποκοπήν μηχανισμούς, εκτιμά ότι, για πρακτικούς λόγους, θα πρέπει να διατηρηθεί το ισχύον σύστημα,

ΑΠΟΦΑΣΙΖΕΙ:

Άρθρο 1

Το δεύτερο εδάφιο του άρθρου 3 της απόφασης 2001/368/ΕΚ, Ευρατόμ απαλείφεται.

Άρθρο 2

Η παρούσα απόφαση παράγει αποτελέσματα την 1η Ιανουαρίου 2003.

Βρυξέλλες, 10 Δεκεμβρίου 2002.

Για το Συμβούλιο

Ο Πρόεδρος

P. S. Møller

(1) ΕΕ L 130 της 12.5.2001, σ. 39.
Απόφαση της Επιτροπής

της 23ης Ιουλίου 1999

σχετικά με τη σύναψη δύο συμφωνιών συνεργασίας μεταξύ της Ευρωπαϊκής Κοινότητας Ατομικής Ενέργειας και του Υπουργικού Συμβουλίου της Ουκρανίας στον τομέα της πυρηνικής ασφάλειας και στον τομέα της ελεγχόμενης θερμοπυρηνικής σύντηξης

[κοινοποιηθείσα υπό τον αριθμό Ε(1999) 2405]

(2002/924/Ευρατόμ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 παράγραφος 2,

την έγκριση του Συμβουλίου,

Εκτιμώντας ότι πρέπει να συναφθούν οι δύο συμφωνίες μεταξύ της Ευρωπαϊκής Κοινότητας Ατομικής Ενέργειας και του Υπουργικού Συμβουλίου της Ουκρανίας στον τομέα της πυρηνικής ασφάλειας και στον τομέα της ελεγχόμενης θερμοπυρηνικής σύντηξης,

ΑΠΟΦΑΣΙΖΕΙ:

Άρθρο μόνο

Συνάπτονται, εξ ονόματος της Ευρωπαϊκής Κοινότητας Ατομικής Ενέργειας, οι δύο συμφωνίες μεταξύ της Ευρωπαϊκής Κοινότητας Ατομικής Ενέργειας και του Υπουργικού Συμβουλίου της Ουκρανίας στον τομέα της πυρηνικής ασφάλειας και στον τομέα της ελεγχόμενης θερμοπυρηνικής σύντηξης.

Τα κείμενα των δύο συμφωνιών συνάπτονται στην παρούσα απόφαση.

Βρυξέλλες, 23 Ιουλίου 1999.

Για την Επιτροπή

Hans Van Den Broek

Μέλος της Επιτροπής
Απόφαση του Συμβουλίου

της 30ής Σεπτεμβρίου 2002

σχετικά με τη σύναψη της συμφωνίας μεταξύ της Ευρωπαϊκής Ένωσης και της Βοσνίας-Ερζεγοβίνης (Β-Ε) όσον αφορά τις δραστηριότητες της αστυνομικής αποστολής της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη

(2002/845/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 24,

τη σύσταση της Προεδρίας,

Εκτιμώντας τα ακόλουθα:

(1) Στις 11 Μαρτίου 2002, το Συμβούλιο υιοθέτησε την κοινή δράση 2002/210/ΚΕΠΠΑ για την αστυνομική αποστολή της Ευρωπαϊκής Ένωσης(1).

(2) Το άρθρο 11 της εν λόγω κοινής δράσης προβλέπει ότι το καθεστώς του προσωπικού της αστυνομικής αποστολής της ΕΕ στη Βοσνία-Ερζεγοβίνη, συμπεριλαμβανομένων, όπου είναι απαραίτητο, των προνομίων, των ασυλιών και των περαιτέρω εγγυήσεων που απαιτούνται για την ολοκλήρωση και την εύρυθμη λειτουργία της ΑΑΕΕ συμφωνείται με τη διαδικασία του άρθρου 24 της συνθήκης για την Ευρωπαϊκή Ένωση.

(3) Σύμφωνα με την απόφαση του Συμβουλίου της 12ης Ιουλίου 2002 με την οποία εξουσιοδοτείται η Προεδρία να αρχίσει διαπραγματεύσεις, η Προεδρία διαπραγματεύθηκε συμφωνία με τη Βοσνία-Ερζεγοβίνη σχετικά με τις δραστηριότητες της ΑΑΕΕ.

(4) Η συμφωνία αυτή θα πρέπει να εγκριθεί,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Ένωσης και της Βοσνίας-Ερζεγοβίνης (Β-Ε) όσον αφορά τις δραστηριότητες της αστυνομικής αποστολής της Ευρωπαϊκής Ένωσης (ΑΑΕΕ) στη Β-Ε, εγκρίνεται εξ ονόματος της Ευρωπαϊκής Ένωσης.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει το ή τα πρόσωπα που είναι αρμόδια να υπογράψουν τη συμφωνία δεσμεύοντας την Ευρωπαϊκή Ένωση.

Άρθρο 3

Η παρούσα απόφαση δημοσιεύεται στην Επίσημη Εφημερίδα.

Άρθρο 4

Η παρούσα απόφαση παράγει αποτελέσματα από την ημέρα της δημοσίευσής της.

Βρυξέλλες, 30 Σεπτεμβρίου 2002.

Για το Συμβούλιο

Ο Πρόεδρος

P. S. Møller

(1) ΕΕ L 70 της 13.3.2002, σ. 1.
Απόφαση του Συμβουλίου

της 8ης Οκτωβρίου 2002

για την τροποποίηση της απόφασης 1999/78/EΚ για τη σύναψη συμφωνίας για αμοιβαία αναγνώριση μεταξύ της Ευρωπαϊκής Κοινότητας και των Ηνωμένων Πολιτειών της Αμερικής

(2002/803/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133 σε συνδυασμό με το άρθρο 300 παράγραφος 2 πρώτο εδάφιο πρώτη πρόταση, το άρθρο 300 παράγραφος 3 πρώτο εδάφιο πρώτη πρόταση και το άρθρο 300 παράγραφος 4,

την πρόταση της Επιτροπής,

Εκτιμώντας τα ακόλουθα:

(1) Για να εξασφαλιστεί η αποτελεσματική λειτουργία της συμφωνίας για αμοιβαία αναγνώριση μεταξύ της Ευρωπαϊκής Κοινότητας και των Ηνωμένων Πολιτειών της Αμερικής(1) (εφεξής καλούμενη "συμφωνία"), είναι αναγκαίο να τροποποιηθεί η απόφαση 1999/78/ΕΚ(2) προκειμένου να εξουσιοδοτηθεί η Επιτροπή να λάβει όλα τα απαραίτητα μέτρα για τη λειτουργία της συμφωνίας.

(2) Το Συμβούλιο θα πρέπει να διατηρήσει την αρμοδιότητα να αποφασίζει για τις τροποποιήσεις του κυρίως μέρους της συμφωνίας,

ΑΠΟΦΑΣΙΖΕΙ:

Άρθρο μόνο

Το άρθρο 3 της απόφασης 1999/78/ΕΚ αντικαθίσταται από το ακόλουθο κείμενο: "Άρθρο 3

1. Η Επιτροπή, επικουρούμενη από την ειδική επιτροπή που ορίζεται από το Συμβούλιο, εκπροσωπεί την Κοινότητα στη μεικτή επιτροπή που προβλέπεται στο άρθρο 14 της συμφωνίας και στις μεικτές τομεακές ομάδες που συγκροτούνται από τα τομεακά παραρτήματα. Η Επιτροπή προβαίνει, ύστερα από διαβούλευση με την ειδική αυτή επιτροπή, στους διορισμούς, στις κοινοποιήσεις, στις ανταλλαγές πληροφοριών και στις αιτήσεις για ενημέρωση που ορίζονται στη συμφωνία.

2. Η θέση της Κοινότητας όσον αφορά τις αποφάσεις που πρέπει να ληφθούν από τη μεικτή επιτροπή καθορίζεται, όσον αφορά τις τροποποιήσεις στο κυρίως μέρος της συμφωνίας σύμφωνα με το άρθρο 14 παράγραφος 4 στοιχείο ζ) και το άρθρο 21 παράγραφος 2 της συμφωνίας, από το Συμβούλιο, το οποίο αποφασίζει με ειδική πλειοψηφία κατόπιν προτάσεως της Επιτροπής.

3. Η θέση της Κοινότητας στη μεικτή επιτροπή ή στις μεικτές τομεακές ομάδες, σε όλες τις υπόλοιπες περιπτώσεις καθορίζεται από την Επιτροπή ύστερα από διαβούλευση με την ειδική επιτροπή που αναφέρεται στην παράγραφο 1."

Λουξεμβούργο, 8 Οκτωβρίου 2002.

Για το Συμβούλιο

Ο Πρόεδρος

T. Pedersen

(1) ΕΕ L 31 της 4.2.1999, σ. 3.

(2) ΕΕ L 31 της 4.2.1999, σ. 1.